**LĪGUMS Nr. RPP-19- -lī**

(Par peldbaseina ar palīgtelpām izmantošanu)

Rīgā, 2019.gada \_\_\_.\_\_\_\_\_\_\_\_\_\_\_\_\_

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 01.07.2003. nolikumu Nr.75 “Rīgas pašvaldības policijas nolikums” no vienas puses, un

**Sabiedrība ar ierobežotu atbildību „BHM group”**, vienotais reģistrācijas Nr.40103412459, (turpmāk – **Izpildītājs**), tās valdes locekles **\_\_\_\_\_\_\_\_\_\_\_\_\_\_\_**personā, kura rīkojas uz sabiedrības statūtu pamata, no otras puses,

bet abas puses kopā un katra atsevišķi sauktas – **Puses**, noslēdz šādu līgumu, (turpmāk – **Līgums**):

1. **Līguma priekšmets**
   1. Pasūtītājs uzdod un Izpildītājs apņemas nodrošināt Pasūtītāja darbiniekus ar peldbaseina ar palīgtelpām izmantošanu saskaņā ar Līguma 1.pielikuma „Tehniskā specifikācija - Finanšu piedāvājums” noteikumiem (turpmāk – **Pakalpojums**).
   2. Pakalpojuma saņemšanas vieta ir Ezermalas iela 30, Rīga.
   3. Peldbaseina apmeklēšanas laiks un reižu skaits viena mēneša ietvaros netiek ierobežots.
2. **Pakalpojuma cena un līguma summa**
   1. Maksa par peldbaseina izmantošanu vienu reizi vienam cilvēkam ir EUR 4,00 (četri euro, 00 centi), neieskaitot pievienotās vērtības nodokli (turpmāk – **PVN**). 21% PVN maksai par peldbaseina izmantošanu vienu reizi vienam cilvēkam ir EUR 0,84 (nulle euro, 84 centi). Kopējā maksa ir EUR 4,84 (četri euro, 84 centi), ieskaitot PVN.
   2. Līguma summa ir EUR 6240,00 (seši tūkstoši divi simti četrdesmit eiro, 00 centi), neieskaitot PVN. 21% PVN Līguma summai ir EUR 1310,40 (viens tūkstotis trīs simti desmit euro, 40 centi). **Kopējā Līguma summa ir EUR 7550,40 (septiņi tūkstoši pieci simti piecdesmit euro, 40 centi), ieskaitot PVN**.
   3. Pakalpojuma maksa Līguma darbības laikā nevar tikt paaugstināta.
   4. Pakalpojuma maksas paaugstināšanas nepieciešamība var būt par iemeslu Līguma izbeigšanai.
   5. Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.
3. **Pušu pienākumi un tiesības**
   1. **Izpildītājam ir pienākums:**
      1. garantēt Pasūtītāja darbiniekiem iespēju, saņemt Pakalpojumu saskaņā ar Līguma un Līguma 1.pielikuma „Tehniskā specifikācija – Finanšu piedāvājums” noteikumiem;
      2. Līguma darbības laikā ievērot un nepaaugstināt 2.1.apakšpunktā noteikto Pakalpojuma cenu;
      3. savlaicīgi iepazīstināt Pasūtītāju ar visām izmaiņām peldbaseina darba laikā, publicējot attiecīgo informāciju mājas lapā [www.keizermezs.lv](http://www.keizermezs.lv);
      4. uzkrāt un automātiski apstrādāt informāciju par Pasūtītāja saņemtajiem Pakalpojumiem uzskaites, dokumentēšanas un norēķinu vajadzībām (Izpildītājs veido apmeklējumu uzskaites sarakstus, kuros norādīta šāda informācija par Pasūtītāja darbiniekiem, kuri saņēmuši pakalpojumus: apmeklējuma datums, ierašanās laiks, vārds, uzvārds, Pasūtītāja darbinieka apliecības numurs (Pasūtītāja stažierim norāde – stažieris), Pasūtītāja darbinieka paraksts. Apmeklējumu uzskaites sarakstu aizpilda Izpildītāja norīkots darbinieks, apmeklējuma uzskaites sarakstā obligāti ir jābūt aizpildītai visai pieprasītajai informācijai skaidrā, saprotamā rokrakstā (svītrojumiem un labojumiem ir jābūt atrunātiem);
      5. līdz nākamā mēneša (mēneša, kas seko norēķinu mēnesim) 10.datumam iesniegt Pasūtītājam peldbaseina apmeklējumu uzskaites saraksta kopiju un rēķinu, kurā iekļauta sniegto Pakalpojumu uzskaite ar Pakalpojumu saņemšanas reizēm iepriekšējā mēnesī;
      6. neveikt darbības, kas tieši vai netieši var radīt zaudējumus, ierobežot tiesības vai kā citādi var kaitēt Pasūtītājam;
      7. uzturēt peldbaseina un tā palīgtelpas tehniskā un sanitārā kārtībā;
      8. maksimāli īsos termiņos novērst peldbaseina bojājumus un avārijas sekas, kā arī informēt Pasūtītāja Līguma 9.nodaļā norādīto kontaktpersonu par paredzēto laiku (konkrētu vai provizorisku) avārijas seku likvidēšanai.
   2. **Izpildītājam ir tiesības:**
      1. pieprasīt un saņemt no Pasūtītāja Līgumā noteiktajā kārtībā samaksu par pienācīgi sniegtiem Pakalpojumiem;
      2. atteikt sniegt Pakalpojumu personām, kuras nevar uzrādīt Rīgas pašvaldības policijas darbinieka apliecību, vai kuras nav norādītas Pasūtītāja kontaktpersonas iesūtītajos stažieru sarakstos.
      3. vienpusēji noteikt un mainīt, iekšējās kārtības noteikumus un darba laikus, iepriekš publicējot par to informāciju mājas lapā [www.keizermezs.lv](http://www.keizermezs.lv);
      4. izbeigt Līguma darbību saskaņā ar Līguma nosacījumiem.
   3. **Pasūtītājam ir pienākums:**
      1. samaksāt Izpildītājam samaksu par sniegtajiem Pakalpojumiem saskaņā ar Līguma nosacījumiem;
      2. Pakalpojuma saņemšanas laikā ievērot Izpildītāja iekšējās kārtības noteikumus, norādījumus saistībā par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju;
      3. iesniegt Izpildītājam Rīgas pašvaldības policijas stažieru sarakstu, kuriem ir tiesības saņemt Pakalpojumu. Pasūtītājs stažieru sarakstu, kā arī grozījumus un papildinājumus stažieru sarakstā var iesniegt Izpildītājam ne biežāk kā vienu reizi nedēļā;

* 1. **Pasūtītājam ir tiesības:**
     1. saņemt Līgumā minētos Pakalpojumu savlaicīgi un pienācīgā kvalitātē saskaņā ar Līguma un tā 1.pielikuma „Tehniskā specifikācija - finanšu piedāvājums” nosacījumiem;
     2. Pakalpojuma saņemšanas laikā ievērot Izpildītāja iekšējās kārtības noteikumus, norādījumus saistībā par peldbaseina, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju;
     3. visā Līguma darbības laikā saņemt informāciju par Pasūtītāja apmeklējumu reižu uzskaiti konkrētā mēneša ietvaros, informāciju iesniegt Pasūtītājam ne vēlāk kā 2 (divu) darba dienu laikā pēc Pasūtītāja pieprasījuma;
     4. izbeigt Līguma darbību saskaņā ar Līguma nosacījumiem;
     5. pieprasīt, lai Izpildītājs pārtrauc darbības, kas ir pretrunā Līguma un Latvijas Republikas normatīvo aktu prasībām.

1. **Samaksas kārtība**
   1. Pasūtītājs par atbilstoši Līgumam sniegto Pakalpojumu maksā Izpildītājam katru mēnesi, pamatojoties uz Izpildītāja iesniegto rēķinu un abpusēji parakstītu aktu par Pakalpojumu saņemšanas reizēm iepriekšējā mēnesī (atskaiti), kuru Izpildītājs iesniedz Pasūtītājam līdz nākamā mēneša 10.datumam. Samaksas apmērs par peldbaseina izmantošanu tiek aprēķināts saskaņā ar Līguma 2.1.apakšpunktā norādīto izcenojumu. No Pasūtītāja puses atskaiti tiesīgs parakstīt Līguma 9.nodaļā norādītā kontaktpersona vai viņas pienākumu izpildītājs.
   2. Piegādātājs rēķina un atskaites (turpmāk – **elektroniskais rēķins**), iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv) norādot:

**Saņēmējs: Rīgas pilsētas pašvaldība;**

**Adrese: Rātslaukums 1, Rīga, LV-1050;**

**NMR kods:90011524360;**

**PVN reģ.Nr.: LV90011524360;**

**Banka: AS “Luminor Bank”;**

**Bankas kods: NDEALV2X;**

**Konts: LV82NDEA0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

4.3. Elektroniskā rēķina iesniegšana notiek šādi:

4.3.1.Izpildītājs sagatavo rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu;

4.3.2.rēķinu apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

* 1. Līgumā noteiktā kārtībā iesniegts elektroniskais nodrošina Pusēm rēķina izcelsmes autentiskumu un satura integritāti.
  2. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu rēķinu un Pasūtītājs to ir pieņēmis apmaksai.
  3. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
  4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto rēķinu.

1. **Pušu atbildība**
   1. Izpildītājs neatbild par Izpildītāja telpās nozaudēto Pasūtītāja darbinieku apģērbu, vērtslietām, naudu un citu mantu.
   2. Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls iekšējo kārtības noteikumu neievērošana, inventāra un aprīkojuma nepareiza lietošana.
   3. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
   4. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
2. **Līguma darbības termiņš un izbeigšana**
   1. Līgums stājas spēkā 2019.gada 15.februārī un darbojas 12 (divpadsmit) mēnešus, ņemot vērā līguma 6.2.apakšpunktā norādīto nosacījumu.
   2. Līguma darbības termiņš automātiski izbeidzas, līdzko Līguma summa sasniedz 2.2.punktā noteikto.
   3. Pasūtītājs var neizmantot visu Līguma 2.2.punktā noteikto Līguma summu.
   4. Puses vienojas, ka Līgumu var izbeigt pirms termiņa ar Pušu rakstisku vienošanos vai brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
   5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
3. **Strīdu izskatīšanas kartība**
   1. Visas domstarpības un strīdus, kas skar šo Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Papildus noteikumi**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas spēkā esošajiem normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Līgums sastādīts uz 5 (piecām) lapām, ar 1.pielikumu „Tehniskā specifikācija – Finanšu piedāvājums” uz 1 (vienas) lapas, 2.pielikumu „Iekšējās kārtības noteikumi” uz 7 (septiņām) lapām, 2 (divos) eksemplāros, katrai Pusei pa vienam. Abiem Līguma eksemplāriem ir vienāds juridiskais spēks.
5. **Pušu rekvizīti un paraksti**

**Pasūtītājs: Izpildītājs:**

|  |  |
| --- | --- |
| **Rīgas pašvaldības policija**  Lomonosova iela 12A, Rīga, LV-1019  Par līguma izpildi atbildīgā persona:  Guntis Dūda  Tālrunis: 67037279  E-pasts: [Guntis.Duda@riga.lv](mailto:Guntis.Duda@riga.lv)  **Norēķinu rekvizīti:**  Rīgas pilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ.Nr. LV90011524360  Banka: AS “Luminor Bank”  Kods: NDEALV2X  Konts: LV82NDEA0021800014010  RD iestādes kods: 219 | **SIA “BHM Group”**  Ezermalas iela 30, Rīga, LV-1014  Reģ.Nr.40103412459  Banka: AS Swedbank  Kods: HABALV22  Konts: LV53HABA0551031971330  Kontaktpersona:  Tālrunis:  E-pasts: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**J.Lūkass**

1.pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tehniskā specifikācija-finanšu piedāvājums**

**Izvirzītās prasības peldbaseinam**

|  |  |  |
| --- | --- | --- |
| 1. Peldbaseins ar vismaz 25 (divdesmit piecu) metru celiņiem Rīgā, kuru Rīgas pašvaldības policijas darbinieki var apmeklēt neierobežoti. Viens pasūtītāja darbinieks peldbaseinu drīkst apmeklēt ne biežāk kā vienu reizi dienā. | | ***Ezermalas iela 30, Rīga*** |
| 2. Peldbaseinā jābūt pieejamām visām nepieciešamajām palīgtelpām – ģērbtuvēm, dušām, tualetes telpām, vīriešiem un sievietēm. | | |
| 3. Peldbaseinu iespējams izmantot katru dienu, izņemot laika posmu vasaras mēnešos no 2019.gada 1.jūnija līdz 2019.gada 31.augustam (ieskaitot). | | |
| 4. Vienas peldbaseina apmeklēšanas reizes ilgums nav ierobežots. | | |
| 5. Peldbaseina izmantošanas laiks darba dienās, sestdienās, svētdienās un svētku dienās, saskaņā ar peldbaseina darba laiku. | | |
| **6.Peldbaseina izmantošana vienu reizi vienam cilvēkam EUR (bez PVN).** | 4.00 EUR bez PVN | |

Nodrošinu visas iepirkumā izvirzītas prasības:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta vadītāja vai pilnvarotās personas amats, vārds, uzvārds un paraksts)*

2.pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# SIA „BHM group”

# SPORTA KOMPLEKSA

IEKŠĒJĀS KĀRTĪBAS NOTEIKUMI

1. Vispārīgie noteikumi
   1. Iekšējās kārtības noteikumi nosaka kārtību, attiecības, tiesības un pienākumus starp **SIA „BHM group”** objekta- sporta komplekss „Ķeizarmežs”, turpmāk tekstā - Sporta komplekss un SIA „BHM group” objekta - sporta kompleksa „Keizarmežs” apmeklētājiem, turpmāk tekstā – Klienti.
   2. Ar Sporta kompleksu šo Noteikumu ietvaros tiek saprasts: SIA „BHM group” objekta - sporta komplekss “Ķeizarmežs”, baseins (džakuzi, somu pirts, turku pirts), trenažieru zāle, aerobika, ūdens aerobika, skvošs, sporta zāle.
   3. Sporta komplekss sniedz Klientam pakalpojumus, pamatojoties uz savstarpēji noslēgtu pakalpojumu līgumu, kura noslēgšanu apliecina Klientam izsniegtā apmeklētāja Klienta karte, vai kases čeks vienreizēja apmeklējuma gadījumā. Iegādājoties Sporta kompleksa pakalpojumus, Klients piekrīt Sporta kompleksa iekšējās kārtības noteikumiem.
   4. Pēc Sporta kompleksa darbinieku pieprasījuma, Klients apņemas uzrādīt personu apliecinošu dokumentu personības noskaidrošanai.
   5. Klienta sniegtā informācija, tajā skaitā arī Klienta personas dati, tiek glabāti saskaņā ar spēkā esošiem normatīvajiem aktiem.
2. Klienta tiesības un pienākumi, izmantojot Sporta kompleksa peldbaseinu
   1. Sporta kompleksa peldbaseinā drīkst uzturēties tikai peldčībās, peldbiksēs, peldkostīmos, peldcepurēs.
   2. Sporta kompleksa peldbaseinā nav atļauts uzturēties peldbiksēs un peldkostīmos ar atklātiem rāvējslēdzējiem vai citiem aksesuāriem, kas varētu nejaušības gadījumā traumēt pašu Klientu, vai arī citu peldbaseina apmeklētāju.
   3. Peldbaseina telpās atļauts staigāt tīros baseina maiņas apavos.
   4. PELDŠORTOS baseina apmeklējums aizliegts.
   5. Vecākiem, kuriem:

* bērni apmeklē peldētapmācības nodarbības,
* apmeklē dzimšanas dienas ballītes baseinā,
* patstāvīgi izmanto baseina pakalpojumus,

atļauts atrasties baseinā klātienē, ja viņi stingri ievēro iekšējās kārtības noteikumu punktā 2.1. minēto, proti, atrasties baseinā un tam piederīgajās telpās peldčībās, peldbiksēs, peldkostīmos, peldcepurēs, un papildus tam ir iegādājušies biļeti par savu apmeklējumu, atbilstoši uzņēmuma pakalpojumu cenrādim.

* 1. Ievērojot higiēnas un sanitārās normas, VISIEM APMEKLĒTĀJIEM, izņemot apkalpojošo personālu, KATEGORISKI AIZLIEGTS ieiet/uzturēties baseinā un tam piederīgajās telpās (izņemot ģērbtuvēs) virsdrēbēs/āra drēbēs.
  2. Brillēm jābūt nostiprinātām ar lencēm.
  3. Peldbaseinā stingri aizliegts:
* skraidīt;
* kliegt un nevajadzīgi saukt pēc palīdzības, lai nemaldinātu glābējus;
* lekt peldbaseinā uz galvas un uz kājām;
* izmantot saunas un peldbaseinu alkohola vai narkotisko vielu reibumā. Glābšanas dienestam vai arī Sporta kompleksa darbiniekiem ir tiesības pieprasīt veikt alkohola testu un iereibušo apmeklētāju (pieļaujamā norma 0,5 promiles) izraidīt no peldbaseina un pirts teritorijas;
* bojāt peldbaseina inventāru. Radušos zaudējumu sedz pārkāpumu izdarījusī persona;
* personām, kuras neprot peldēt, uzturēties peldbaseinā bez „uzročiem” vai peldvestēm;
* atstāt bērnus un pusaudžus līdz 14 gadu vecumam bez pieaugušo uzraudzības (vecāks vai treneris, skatīt punktu 2.2.);
* peldēties vai iet pirtīs, apzinoties savu vai bērnu slikto veselības stāvokli (sirds asinsvadu slimības, nobrāzumi, iesnas, galvas traumas u.c.);
* izmantot peldbaseinu, pirtis, ja slimo ar ādas vai citām lipīgām slimībām, kā arī vaļēju brūču gadījumā vai, ja ir uzlikti pārsēji;
* lietot alkoholiskos dzērienus, ja nav sasniegts 18 gadu vecums;
  + - baseina telpās atļauts lietot tikai plastmasas traukus;
    - baseina telpās ievērot drošības noteikumus – neskriet, lekt vai iekāpt baseinā tikai no tā paredzētajām vietām, uzklausīt baseina personāla ieteikumus vai aizrādījumus.
  1. Peldbaseina teritorijā aizliegts ienest līdzpaņemtus ēdienus un dzērienus. Sods par stikla trauku ienešanu peldbaseinā ir 75,00 Eur un izraidīšana no peldbaseina teritorijas.
  2. Klients apzinās, ka gadījumā, ja tiek pārtērēts viens peldbaseina apmeklēšanai paredzētais laiks, kas ir 1h 30 min, tad automātiski apmeklējumam tiek pieskaitītas 30 min., kas maksā 3,00 Eur, katras nākošās 30 min. maksā arī 3,00 Eur.
  3. Soda nauda garderobes skapīša atslēgas pazaudēšanas gadījumā ir 5,00 Eur.
  4. Soda nauda aproces/un/vai kartiņas pazaudēšanas gadījumā, kas tiek izsniegta pie administratorēm baseinā ir 7,00 Eur.
  5. Katrs peldētājs personiski atbild par savu veselības stāvokli.
  6. Personām, kuras slimo ar ādas sēnīšu un citām ādas slimībām, ieeja baseinā aizliegta.
  7. Baseina telpās atļauts ienest tikai peldēšanai nepieciešamās lietas.
  8. Ar kārtības noteikumu neievērošanu caurlaide/abonements/klienta karte tiek anulēta.
  9. Par personīgo mantu drošību administrācija nenes atbildību.
  10. Peldapmācības noteikumi:
      1. BASEINA KARTIŅAS ir jānodod bērniem pašiem baseina administrācijā. Ja kartiņa tiek iedota trenerim, tad bērns baseinā netiek iekšā, kamēr nav trenera.
      2. PELDAPMĀCĪBAS abonements derīgs tikai vienu mēnesi.
      3. Apmeklējums paredzēts pie vienas un tās pašas treneres vienos un tajos pašos treniņu laikos.
      4. Baseinā/ģērbtuvēs uz peldapmācību bērns tiek ielaist 15 min pirms nodarbības, ne ātrāk.
      5. Izlaistās treniņu reizes klāt nākošajam abonementam nepieskaita (arī slimības dēļ).
      6. Ja baseinu apmeklē pieaugušais + bērns (līdz 4 g.), tad drīkst atrasties tikai un vienīgi mazajā baseinā, ja nav papildus iegādāta biļete arī pieaugušajam.
      7. Ja baseinu apmeklē 2 pieaugušie un bērns, un ir nopirkta viena bērna biļete + pieaugušo biļete, tad otrs pieaugušais drīkst atrasties tikai un vienīgi bērnu baseinā. Gadījumā, ja notiek rotācija (mainās), klientam ir jāpiemaksā vēl 1 pieaugušā biļete.

1. Klienta tiesības un pienākumi, izmantojot Sporta kompleksa trenažieru zāli
   1. Klientam ir tiesības izmantot trenažieru zāles pakalpojumus bez papildus samaksas saskaņā ar Cenu lapā noteikto reižu skaitu.
   2. Trenažieru zālē patstāvīgi atļauts nodarboties no 16 gadu vecuma, izņemot treniņus individuāla trenera vadībā, vai ar sporta kompleksa vadības atļauju.
   3. Klientam ir tiesības pēc trenažieru zāles apmeklējuma apmeklēt arī turku pirti vai saunu, kas ir iekļauta apmeklējuma cenā.
   4. Trenēties tikai piemērotā apģērbā (sporta biksēs, sporta šortos, sporta kreklā, sporta/maiņu apavos).
   5. Trenažieru zāles kartiņas nozaudēšanas gadījumā Sporta kompleksam ir tiesības pieprasīt Klientam samaksāt soda nauda 7,00 Eur apmērā.
2. Klienta tiesības un pienākumi izmantot Sporta kompleksa aerobikas zāles, kā arī ūdens aerobiku
   1. Klientam nav atļauts patstāvīgi pielietot individuālu horeogrāfiju un brīvos svarus bez trenera atbilstošas atļaujas grupu nodarbību laikā;
   2. Lai izvairītos no traumām un veselības traucējumiem, Klientam jāiepazīstas ar instruktāžu, lai varētu apmeklēt nodarbības, kas atbilst Klienta fiziskās sagatavošanas līmenim;
   3. Aerobikas zāles kartiņas nozaudēšanas gadījumā Sporta kompleksam ir tiesības pieprasīt Klientam samaksāt soda naudu 7,00 Eur apmērā.
   4. Klients apzinās, ka vietu rezervēšana sporta zālē ir aizliegta.
3. Klienta tiesības un pienākumi, izmantojot sporta kompleksa skvoša zāli
   1. Lai izvairītos no traumām un veselības traucējumiem, Klientam ir jāiepazīstas ar instruktāžu par spēles noteikumiem un tie ir stingri jāievēro.
   2. Klientam tiek nodrošināts slēdzams individuālais skapītis.
   3. Klients ir informēts par kārtību, kāda ir skvoša rakešu izmantošanai:

* Klients pirms skvoša rakešu saņemšanas īrē pārbauda raketes, vai tās nav bojātas. Pieņemot īrē skvoša raketi, Klients ir apliecinājis faktu, ka skvoša rakete nav bojāta;
* pēc skvoša spēles Sporta kompleksa administrācijas darbinieki pārbauda skvoša raketes, vai tās nav bojātas. Gadījumā, ja skvoša rakete ir bojāta, Klientam ir jāmaksā par bojāto raketi soda nauda 20,00 Eur.

1. Klientu tiesības un pienākumi
   1. Klienta tiesības:
      1. Saņemt uz nodarbību laiku skapīti un glabāt tajā personīgās mantas.
      2. Sporta kompleksa darba laikā, ievērojot Klienta kartē noteikto apmeklējuma laiku, savstarpēji pielīgtajā termiņā izmantot Sporta kompleksa pakalpojumus, par kuriem noslēgts pakalpojumu līgums;
      3. Klienta kartes īpašniekiem Sporta kompleksa pakalpojumu izmantošanas laikā bez papildus samaksas novietot automašīnu Sporta kompleksa autostāvvietā Rīgā, Ezermalas ielā 30;
      4. Klienta kartes īpašniekiem var saņemt vienu dvieli par 1,50 Eur;
      5. bez papildus samaksas izmantot Sporta kompleksa seifu vērtīgām lietām;
      6. griezties pie Sporta kompleksa personāla pēc palīdzības sliktas pašsajūtas, diskomforta, traumu u.tml. gadījumos un lūgt nekavējoši izsaukt medicīnisko palīdzību;
      7. piedalīties Sporta kompleksa rīkotajos publiskajos pasākumos sporta kompleksa Klientiem;
      8. personīgi vai rakstiski vērsties pie Sporta kompleksa personāla ar ieteikumiem vai pretenzijām.
      9. Par atsevišķu samaksu izmantot papildus pakalpojumus saskaņā ar noteiktu cenrādi:

* privātais (individuālais) treniņš – iepriekš saskaņota nodarbība, kuras laikā treneris palīdz trenēties, vada Klienta treniņu nodarbību, veltot uzmanību tikai vienam Klientam, treniņš tiek reģistrēts Sporta kompleksa administrācijā.
* iegādāties preces Sporta bārā, izmantot solārija pakalpojumus, frizieru, manikīra un pedikīra meistaru pakalpojumus, masāžas, un citus Sporta kompleksā piedāvātos pakalpojumus.
  + 1. Klients ir informēts, ka maksa par Klienta karti tiek ieskaitīta abonenta maksā iegādājoties pirmreizēju abonentu, taču kartes nozaudēšanas, zādzības, bojājuma, (t.sk. Klienta paviršas lietošanas) gadījumā, Klients sedz atkārtoti kartes vērtību 7,00 Eur apmērā un saņem jaunu karti.
    2. Klienta karte jāizmanto tikai tam paredzētam nolūkam - apmeklējuma reģistrēšanai.
    3. Klients apzinās, ka privātos (individuālos) treniņus Sporta kompleksā atļauts vadīt tikai sporta kompleksa treneriem (personālam), Sporta kompleksa Klientiem ir aizliegts vadīt privāto treniņu.
    4. Klients ir informēts par to, ka nedrīkst pievīlēt jebkāda Sporta kompleksa (tsk. skapīšu) atslēgas.
  1. Klienta pienākumi:
     1. Klientam, kurš ir iegādājies abonementu, ierodoties Sporta kompleksā, ir jāuzrāda Sporta kompleksa karte (abonements), un jānodod tas administratorēm reģistrācijai. Ja Klientam nav kartes, Sporta kompleksa personāls ir tiesīgs Klientu neielaist sporta kompleksā. Augstāk minētais neattiecas uz Sporta kompleksa apmeklētājiem, kas ar Sporta kompleksu ir noslēguši sadarbības līgumu. Šajā gadījumā konkrētajā līgumā tiek atrunāts, par to, kādā veidā tiek kontrolēta ar līgumu nodibinātā Klienta saistības par apmeklētāju identifikāciju.
     2. Klients ievēro šādus aizliegumus:
        1. aizliegts Sporta kompleksa telpās atrasties alkohola, narkotiku un citu vielu reibuma stāvoklī;
        2. Sporta kompleksa telpās aizliegts smēķēt;
        3. aizliegts lauzt, demolēt vai citādi bojāt Sporta kompleksa telpas, inventāru un citas ietaises;
        4. aizliegts Sporta kompleksa telpās skaļi uzvesties, lietot necenzētus vārdus, aizskart vai citādi traucēt, vai ietekmēt pārējos Klientus vai personālu;
        5. aizliegts Sporta kompleksa telpās ievest jebkādus dzīvniekus;
        6. aizliegts fotografēt, filmēt, veikt audio ierakstus un līdzīgas darbības Sporta kompleksa telpās, kopēt vai kā citādi pavairot sporta kompleksa materiālus bez sporta kompleksa vadības rakstiskas piekrišanas;
        7. aizliegts Sporta kompleksa trenažieru zālē patstāvīgi bez sporta kompleksa personāla uzraudzības darboties personām, kas jaunākas par 16 gadiem;
        8. Klienta kartes, kas paredzētas vienai personai, aizliegts nodot citām personām.
     3. Klients ir atbildīgs par personīgajām mantām, Sporta komplekss neuzņemas atbildību par ģērbtuvēs, atslēgu skapīšos un citur atstātajām materiālajām vērtībām un autostāvvietā atstāto automašīnu;
     4. Klients apņemas ievērot personīgo higiēnu un cienīt pārējos Klientus, tādēļ Sporta kompleksa telpās ir aizliegts skūt kājas, bārdu u.tml.
     5. Klientam savas higiēnas un drošības dēļ apmeklējot jebkuru saunu zem sevis ir jāklāj dvielis.
     6. Klients apzinās, ka peldbaseins, pirtis, bārs un sporta zāles ir jāatbrīvo 15 minūtes pirms Sporta kompleksa darba laika beigām.
     7. Klients apņemas izmantoto inventāru pēc nodarbības nolikt vietā (gan grupu nodarbībās, gan trenažieru zālē).
     8. Klientam pašam ir jākontrolē sava pašsajūta treniņa gaitā, ja parādās kādas nepatīkamas sāpes vai „galvas reiboņa”, diskomforta sajūta, nekavējoties ir jāpārtrauc nodarbību un jāgriežas pie trenera, vai palīdzības Sporta kompleksa reģistratūrā.
     9. Klients patstāvīgi seko savam veselības stāvoklim. Sporta komplekss neatbild par Klienta veselības stāvokli, kā arī negadījumiem un gūtajām traumām, kas radušās Sporta kompleksa apmeklētāja nevērības vai iekšējās kārtības noteikumu neievērošanās gadījumā;
     10. Klients ievēro personīgo higiēnu;
     11. atrodoties Sporta kompleksā, Klients ievēro tehnikas drošības, ugunsdrošības un sanitāros noteikumus;
     12. izmantotais Sporta kompleksa inventārs pēc nodarbības jānoliek tam paredzētajā vietā;
     13. Klients patstāvīgi seko līdzi Klienta kartes termiņam, kas netiek pagarināts, izņemot gadījumus, kas aprakstīti 6.1.3.; 6.1.4. punktos;
     14. Klients ievēro klienta kartē paredzēto apmeklējuma laiku;
     15. ierodoties Sporta kompleksā, Klients uzrāda administrācijai klienta karti; izbeidzoties Sporta kompleksa un Klienta līguma attiecībām, Klients nodod Klienta karti administrācijā;
     16. grupām, kas apmeklē Sporta kompleksu, stingri jāievēro apmeklēšanas kārtība (pēc iesniegtā un apstiprināta saraksta) un jāievēro apmeklējuma termiņš, atbilstoši noslēgtam līgumam;
     17. nodarbības Klients apmeklē atbilstošā apģērbā un sporta (maiņas!) apavos.
     18. Klients apzinās, ka peldbaseina abonementa iegāde, vienreizēja apmeklējuma, laiks, iedalījums pēc vecuma un daudzuma ir noteikts Sporta kompleksa piedāvāto pakalpojumu izcenojumu lapā – turpmāk tekstā Cenu lapa, kas ir pieejama Klientam Sporta kompleksa telpas pie administrācijas un ir šo Noteikumu neatņemama sastāvdaļa.
     19. Klients apzinās, ka Sporta kompleksa skapīša atslēgas nozaudēšana gadījumā Klients maksā atjaunošanas maksu 5,00 Eur.

1. Sporta kompleksa tiesības un pienākumi:
   1. Sporta kompleksa pienākumi:
      1. saskaņā ar noslēgto pakalpojumu līgumu sniegt Klientam atbilstošus pakalpojumus: baseinu (džakuzi, somu, turku pirts, krievu pirtis), trenažieru zāli, aerobiku, ūdens aerobiku, skvošu, sporta zāli;
      2. nodrošināt Klienta veselībai nekaitīgus un drošus apstākļus atbilstoši spēkā esošo normatīvo tiesību aktu prasībām;
      3. nodrošināt Klienta tiesību ievērošanu.
   2. **Sporta kompleksa tiesības:**
      1. Sporta kompleksam ir tiesības atteikt Klientam iegādāties vienreizēju apmeklējumu vai klienta karti, ja Klients ir pārkāpis šos Noteikumus. Sporta komplekss ir tiesīgs atteikt Klientam pagarināt abonementu, ja Klients nav ievērojis šos Noteikumus;
      2. Sporta kompleksa personāls ir tiesīgs lūgt Klientu nekavējoši atstāt Sporta kompleksa telpas, ja Klients ir pārkāpis šos Noteikumus.
      3. Sporta kompleksam ir tiesības vienpusēji bez iepriekšēja brīdinājuma lauzt pakalpojumu līgumu un anulēt klienta karti, ja Klients neievēro šos Noteikumus;
      4. Sporta komplekss iesaka pirms nodarbību uzsākšanas konsultēties ar ārstu, īpaši gadījumos, ja Klientam ir bijušas sirds, asinsvadu slimības, muguras traumas, citas nopietna slimības, vai arī gadījumos, kad Klients nav pārliecināts par savu veselības stāvokli.
      5. Sporta kompleksam ir tiesības piešķirt atlaides patstāvīgajiem Klientiem:

* Piešķirt 15 % atlaidi:
  + Klientiem, kuri iegādājas abonentus uz 1 mēnesi 4 (ceturto) reizi;
  + Klientiem, kuri iegādājas abonentus uz 3 (trim) mēnešiem 3. (trešo) reizi;
  + Klientiem, kuri iegādājas abonementus uz 6 (sešiem) mēnešiem 2. (otro) reizi.
* Vienlaicīgi Sporta kompleksam ir tiesības piešķirt atlaides arī tādu karšu īpašniekiem, ar kuru atlaižu karšu īpašniekiem Sporta komplekss ir noslēdzis sadarbības līgumu/s. Par atlaižu iespējām var interesēties pie Sporta kompleksa administrācijas, vai arī saņemot informāciju no reklāmas materiāliem, kas ir pieejama Sporta kompleksa telpās un Sporta kompleksa interneta mājas lapas [www.keizarmezs.lv](http://www.keizarmezs.lv).
  1. Sporta komplekss patur tiesības mainīt norādītos nodarbību laikus un pakalpojumu izcenojumus, kas norādīti cenu lapā. Klients par šādām izmaiņām tiek savlaicīgi brīdināts ar rakstveida paziņojumu, kas izvietots pie administrācijas Klientam redzamā vietā.
  2. Sporta komplekss informē, ka kompleksa telpās darbojas video novērošana (kas paredzēta kompleksa un personāla drošībai) video ieraksti tiek izmantoti tikai minētajiem mērķiem.
  3. Sporta kompleksam ir tiesības pieprasīt Klientam, kurš iegādājas vienreizēju apmeklējumu, drošības naudu 5,00 Eur apmērā, drošības nauda Klientam tiek atgriezta, kad Klients ir pabeidzis apmeklējumu un/vai pakalpojumu izmantošanu Sporta kompleksā, kad ir nodevis visu Sporta kompleksa inventāru, tajā skaitā arī ģērbtuves skapīša atslēgas.
  4. Sporta kompleksam ir tiesības ieturēt no Klienta iemaksātās drošības naudas summu, ja Klients ir iztērējis iegādājoties kādu peldbaseina bāra produktu vai arī gadījumā, ja Klients ir nozaudējis ģērbtuves skapīša atslēgas. Ja Klientam nav naudas līdzekļu samaksai par pakalpojumu Sporta Kompleksam ir tiesības paturēt Klienta personas apliecinošu dokumentu līdz brīdim, kad Klients norēķinās ar Sporta kompleksu.
  5. Sporta komplekss neatbild par iespējamiem noziedzīgiem nodarījumiem, ja tādi notiek Sporta kompleksā vai tā teritorijā, izņemot tos gadījumus, kad noziedzīga nodarījuma izmeklēšanas gadījumā viennozīmīgi tiek pierādīta Sporta kompleksa vistiešākā darbība vai dalība noziedzīga nodarījuma izdarīšanā.

**8. Abonementa pagarināšana, apmeklējuma reižu pielikšana, atlaides:**

* 1. Pagarināšana (pie pamattermiņa tiek pieliktas papildus 14 dienas):
* klientam ir iespēja pagarināt abonementu, ja viņš ir RAKSTISKI klātienē brīdinājis administrāciju;
* pieaugušajiem pagarināšana iespējama, ja abonements ir nopirkts uz 3, 6 vai 12 mēnešiem;
* bērniem pagarināšana iespējama, ja abonements ir nopirkts uz 1, 3, 6 vai 12 mēnešiem, **izņemot peldētapmācību un bērnu fitnesu**;
* abonementu iespējams pagarināt tikai tā darbības laikā;
* abonementu iespējams pagarināt tikai 1 reizi tā darbības laikā.
  1. Reižu pielikšana:
* ja abonementa termiņš ir iztecējis, tad neizmantotās reizes var pielikt klāt pie nākamā abonementa, kurš iegādāts ne vēlāk kā viena kalendārā mēneša laikā pēc pēdējā abonementa termiņa izbeigšanās.
  1. Atlaides:
* atlaižu kartiņas jāuzrāda pirms pakalpojuma pirkšanas;
* atlaides nesummējas;
* atlaižu kartiņas un apdrošināšanas polises uz vienreizējiem apmeklējumiem nesummējas.
  1. Abonementa aktivizēšana:

Iegādāto abonementu ir jāaktivizē 1 (viena) kalendārā mēneša laikā, pretējā gadījumā iegādātais abonements zaudēs savu spēku. Ar aktivizēšanu tiek saprasta - pirmā apmeklējuma reģistrācija/izmantošana. Abonementu drīkst izmantot tikai tajā piereģistrēta persona;

* 1. Personām, kas iegādājušās SIA „Sporta komplekss „Ķeizarmežs” abonementu nauda atpakaļ netiek atgriezta – izņemot tos gadījumus, kas atrunāti „Patērētāju tiesību aizsardzības likumā”.

SIA „BHM group”

valdes locekle K.Gabrāne